
1. Succinte repere istorice 


Căsătoria, deşi înrădăcinată în evenimentul creației omului și în formarea 
comunităţii creştine de către Isus Cristos, găseşte caracterul său sacru în baza 
uniunii care există între Cristos şi Biserică. Unirea dintre bărbat şi femeie în 
istoria civilizației a avut întotdeauna o dimensiune religioasă. Această dimen- 
siune nu a putut fi exclusă. 

Şi în istoria poporului lui Israel găsim o viziune puternic legată de modul 
în care este concepută căsătoria în tradiţia creștină; căsătoria face referință la 
intervenţia Creatorului (Gen 2,24), intervenţie care mai târziu va primi o sem- 
nificaţie mântuitoare, întrucât este expresia alianței dintre Dumnezeu şi popo- 
rul ales. În Isus Cristos apoi, se pune din nou în lumină proiectul iniţial al lui 
Dumnezeu, care s-a maturizat în societate o dată cu trecerea timpului (Mt 19). 

Comunitățile creştine caută să trăiască şi să aplice vieții de căsătorie noile 
principii care ies la iveală din predica lui Isus şi a apostolilor săi. Practic, chiar 
rămânând strâns legaţi de tradițiile de care aparţineau, se realizează o nouă 
realitate matrimonială trăită „în Domnul, distingându-se de căsătoria dintre 
păgâni prin faptul că aceasta era trăită în respectul absolut al fidelității conju- 
gale şi asumând obligaţia indisolubilității!. O dată cu trecerea timpului ia naş- 
tere un alt aspect care constă în a însoţi celebrarea nupţială cu acte care au o 
profundă semnificaţie religioasă, în care intervenţia autorităţii ecleziastice era 
necesară mai mult din punct de vedere moral, întrucât nu se poate vorbi încă 
de o reglementare juridică a căsătoriei. 

Reglementarea juridică se va realiza în timp o dată cu procesul de instituţi- 
onalizare a Bisericii, în particular, după căderea Imperiului Roman de Apus şi 
decăderea puterii statale. Așa începe să apară un interes mai pronunţat al Bi- 
sericii pentru raporturile sociale. 

Începutul celui de-al doilea mileniu găseşte „instituţia căsătoriei” regle- 
mentată în baza unor norme juridice şi de către autoritatea bisericească. Stu- 
diile juridice şi teologice prezintă căsătoria ca unul dintre deosebitele mijloace 


1 Cf. P. MONETA, „Il matrimonio”, în Il diritto nel mistero della Chiesa, III, Roma 1992, 166. 

de sfințire instituite de Cristos. Jurisdicţia exclusivă asupra căsătoriei din par- 
tea Bisericii se va consolida în prima jumătate a celui de-al doilea mileniu 
datorită aprofundărilor doctrinare?. 

O dată cu începutul epocii moderne, perioadă în care puterea statală reîn- 
cepe să se consolideze, întâlnim noi realităţi sociale care vor aduce schimbări 
în practica matrimonială canonică, întrucât anumite practici dintre cele înră- 
dăcinate în tradiţia bisericească nu vor fi acceptate de legislaţia civilă (de ex., 
căsătoria minorilor, controlul părinţilor, regulile formale de celebrare a căsă- 
toriei). Aceste noi exigenţe vor găsi în Conciliul Tridentin un punct important, 
întrucât, începând din acest moment, în celebrarea căsătoriei se va cere o for- 
mă specială în vederea validității sacramentului?. 

În conformitate cu aceste noi formulări, doctrina juridică a început să facă 
o distincție în cadrul actului formal al legăturii conjugale între contract şi sa- 
crament, în care primul, adică contractul, este văzut ca un simplu act uman 
realizat în baza dreptului natural de care se bucură fiecare persoană şi stă în 
competenţa autorităţii civile, iar al doilea, sacramentul, exclusiv de drept ecle- 
ziastic, ca instrument pentru obţinerea harului“. 

O dată cu reforma franceză se realizează şi ruptura totală între jurisdicţia 
ecleziastică asupra căsătoriei şi cea statală. Căsătoria civilă va fi văzută drept 
singura căsătorie valabilă recunoscută de stat. Va fi organizată în toate aspec- 
tele sale de norme civile, considerând căsătoria religioasă doar un act de cult 
fără nici o relevanţă în legislaţia civilă’. 

Pe de altă parte, Biserica continuă să considere ca fiind valabilă numai că- 
sătoria realizată în baza legii ecleziastice specifice tuturor credincioşilor. O 
dată cu trecerea timpului, prin acorduri, înțelegeri între Sfântul Scaun și dife- 
ritele state, căsătoria canonică va începe să aibă relevanţă juridică şi în ambi- 
entul civil. Acest lucru însă nu poate fi pus în discuţie cât priveşte doar căsăto- 
ria civilă. Biserica, de fapt, trebuie să rămână fidelă misiunii încredințate ei, în 
baza căreia prevalează principiul că legătura de căsătorie dintre botezați, ridi- 
cată la demnitatea de sacrament de Cristos, reprezintă o realitate spirituală la 
care ea nu poate să renunţe“. 


2 Cf. P. MONETA, „Il matrimonio.. ”, 167. 

* Cf. F. SALERNO, „La dignità sacramentale del matrimonio nella storia della Chiesa”, în 
Monitor eccleziasticus, XXVIII, 1993, 41. 

* Cf. F. SALERNO, „La dignità sacramentale. .., 44-46. 

5 Cf. ]. HENDRIX, „Battesimo, fede e sacramentalità del matrimonio”, în Ius Ecclesiae, VIII, 
1996, 669-771. 

6 Cf. P. MONETA, „Il matrimonio.. ?, 171. 

Papa Leon al XIII-lea afirmă în Enciclica Arcanum divinae sapientiae, în 
favoarea jurisdicției pe care Biserica o exercită asupra sacramentului Căsăto- 
riei, următoarele: „De aceea, fiind căsătoria prin natura sa o realitate întru 
totul sacră, este drept ca ea să fie organizată şi moderată nu de puterea princi- 
pilor, ci de autoritatea divină a Bisericii”. Aceste idei au fost preluate şi pre- 
zentate la nivel strict juridic în Codex Iuris Canonici din 1917. Aici găsim afir- 
mată competenţa civilă asupra căsătoriei numai în ordinea efectelor strict ci- 
vile, susținând competenţa ecleziastică în cazurile căsătoriei „printr-un drept 
propriu şi exclusiv”*. 

Papa Pius al XI-lea va susţine şi confirma jurisdicţia Bisericii asupra sacra- 
mentului căsătoriei combătând efectele laiciste ale timpului, care negau chiar 
şi efectele benefice existente în cadrul sacramentului căsătoriei. Întrucât sa- 
cramentalitatea este acel bine care precede celelalte beneficii esenţiale ale că- 
sătoriei, ei i se recunoaște o mare relevanţă, întrucât 


însăşi căsătoriei naturale îi este inerent ceva sacru şi religios, însă nu ca fiind o 
adăugire, ci acel sacru care face parte din însăşi natura ființei umane, nu primit, ci 
aparținând însăși naturii. Sensul sacru al căsătoriei, care este intim legat de aspec- 
tele religioase şi de ordinea lucrurilor sacre, derivă atât din originea sa divină, cât 
şi din finalitatea sa - procrearea şi educaţia religioasă (îndrumarea spre 
Dumnezeu). 


O dată cu apariţia Codului de Drept Canonic din 1983, se trece de la o vi- 
ziune generală, în care au relevanţă toți creştinii botezați care sunt supuşi legii 
canonice, la cea a creştinilor botezați numai în Biserica Catolică sau primiţi în 
ea", În acest sens, normativa ecleziastică reglementează numai căsătoria cato- 
licilor, căsătorie care este supusă atât dreptului divin, cât şi dreptului canonic. 


2. Căsătoria - de la Conciliul al II-lea din Vatican la CIC din 1983 
2.1. Conciliul al II-lea din Vatican 


În perioada premergătoare Conciliului al II-lea din Vatican, Biserica a dez- 
voltat analiza sa asupra sacramentului căsătoriei în baza a două criterii: primul 


7 LEON AL XIII-LEA, scrisoarea enciclică Arcanum divinae sapientiae, 10.02.1980, în Matri- 
monio e famiglia nel magistero della Chiesa, Milano 1986, 160-161; ASS 12 (1879-1880) 388-394. 

8 Cf. Can. 1960 al CIC 1917. 

” Prus AL XI-LEA, scrisoarea enciclică Casti Connubii, 31.12.1930, în Matrimonio e familia 
nel magistero della Chiesa, Milano, 1986, 135 ; AAS 22 (1930), 571-573. 

10 Cf. can. 11 în CIC 1983. 

ar fi acela care are ca punct de referință noţiunea în fieri. Această abordare 
prezintă căsătoria dintr-o perspectivă contractualistă, care este dominată de 
concepţia contractuală şi care îşi găseşte fundamentul în consens. Cealaltă 
abordare, in facto esse, prezintă căsătoria ca o instituţie acordând mai mare 
atenţie naturii şi finalităţii sale. Găsim, aşadar, aici o viziune pur juridică. 

Noile situații sociale și pastorale le cer părinţilor conciliari să elaboreze o 
doctrină în care să aibă în vedere, în mod special, noțiuni ca iubire conjugală 
şi sacrament ca instrumente de sfințire inserate în orizontul unei vieţi de cre- 
dință personală şi comunitară în Biserică. 

Chiar dacă nu reuşeşte să o facă într-un mod unitar, învățătura Conciliului 
asupra căsătoriei reuşeşte să ofere o serie de principii fundamentale inovative, 
care vor reprezenta un punct de referință pentru viitoarele analize!!. 

Conciliul adoptă o concepţie asupra căsătoriei într-un mod personalist, in- 
sistând asupra relaţiei interpersonale dintre soți şi asupra rolului fundamental 
al iubirii. Caracteristicile fundamentale ale acestui sacrament apar pe deplin 
în această nouă perspectivă, căsătoria fiind semn al unirii lui Cristos cu Bise- 
rica sa”. Căsătoria creştină este, așadar, unirea a două realităţi: cea umană şi 
cea divină, în care iubirea dintre soți se inserează în iubirea care îl uneşte pe 
Cristos cu Biserica sa!?. Constituţia apostolică Gaudium et spes vorbeşte des- 
pre căsătorie în aceşti termeni: „Autentica iubire conjugală este asumată în 
iubirea dumnezeiască şi este îmbogăţită de puterea răscumpărătoare a lui 
Cristos şi de acţiunea mântuitoare a Bisericii, pentru ca soţii să fie realmente 
duşi la Dumnezeu, să fie ajutați şi încurajați în misiunea lor sublimă de tată şi 
mam”, Conciliul nu cere drept condiţie juridică pentru realizarea legămân- 
tului existența iubirii, însă, ori de câte ori vorbeşte despre legământ, despre 
sacrament, îl leagă de existența iubirii: 


Familia creştină, fiind născută din căsătorie, care este imagine şi împărtăşire a le- 
gământului de iubire dintre Cristos şi Biserică, va face vizibilă tuturor prezenţa vie 
a Mântuitorului în lume şi natura autentică a Bisericii, atât prin iubirea, rodnicia 
generoasă, unirea şi fidelitatea soților, cât şi prin colaborarea plină de dragoste 
dintre toți membrii ei”. 


1! De văzut documentele conciliare: Gaudium et spes 12, 46-52; Sacrosanctum concilium 
59, 77; Lumen gentium 7, 11, 34, 35, 41; Apostolicam actuositatem 11. 

12 Cf. J.B. SEQUEIRA, Toute mariage entre baptisés est-il nécessairement sacramentel?, Cerf 
1985, 518. 

13 Cf. P. MONETA, „Il matrimonio.. .”, 1992, 180. 

14 Gaudium et spes, nr. 48. 

15 Gaudium et spes, nr.48. 

În acelaşi timp, în dezbaterile conciliare se acordă o atenție deosebită as- 
pectului credinţei celor care se pregătesc să încheie legământul căsătoriei în 
vederea legăturii de iubire care este între ei cu iubirea lui Cristos. În acest sens, 
unirea conjugală se inserează adânc în opera de mântuire şi iubirea lui Cristos 
devine izvor al misiunii pe care soții trebuie să o împlinească. 

Trecerea de la acea viziune care are în centru pactul, dintr-o perspectivă 
strict juridică, specifică perioadei preconciliare, la o viziune personalistă com- 
portă o schimbare şi de ordin tehnic. Termenul biblic foedus (legământ, alianță), 
care realizează trecerea de la o viziune la alta, este cel care a fost utilizat de mai 
multe ori în documentul Gaudium et spes, având diferite semnificaţii. În acest 
mod, se depăşeşte acea viziune contractuală şi sinalagmatică în care are o mai 
mare relevanţă în realizarea căsătoriei schimbul unor anumite drepturi şi obli- 
gaţii, viziune specifică Codului de Drept Canonic din 1917, şi se trece la o vi- 
ziune mult mai amplă, strâns legată de o viață intimă de comuniune şi de iu- 
bire. Este prezentată această nouă viziune asupra naturii căsătoriei, conside- 
rând-o, mai ales, ca o realitate comună întregii naturi umane. Este prezentată, 
aşadar, ca o instituţie socială. Nu este văzută ca o instituţie creată de societate, 
ci înfăptuită în vederea realizării societăţii şi inserată în ea printr-un act per- 
sonal al soţilor şi confirmat de legea divină. Căsătoria, avându-l, aşadar, ca 
întemeietor pe Dumnezeu, şi deci şi legile sale, presupune respect şi necesita- 
tea de a nu pune obstacole din partea societăţii civile!*. 

Din tot ceea ce am afirmat în precedență, căsătoria, drept comuniune de 
viaţă şi de iubire, este în mod natural sacră, întrucât este formată dintr-o uni- 
une vitală a unui cuplu, este întemeiată de Creator şi are legile sale divine 
proprii, legi care o confirmă ca instituţie. În afara cauzalităţii şi a elementelor 
constitutive ale căsătoriei, sacramentalitatea se găseşte între finalitățile proprii 
ale acesteia. Cauzalitatea şi scopul se reflectă în misiunea pe care o au soţii de 
a realiza împlinirea personală şi sfințenia reciprocă, împreună cu obligaţiile 
faţă de copii şi faţă de întreaga lume, lume în care trebuie să fie martori ai lui 
Cristos printr-o trăire exemplară a sacramentului căsătoriei”. 

Sintetizând viziunea Conciliului, putem afirma: 

a) Sacramentul Căsătoriei este prezentat într-o prospectivă personalistă şi 
dinamică, fondat pe legământul dintre soţi într-un ambient de iubire şi de re- 
ciprocitate. Prin intermediul credinţei, iubirea conjugală va putea transcende 


16 Cf. J.B. SEQUEIRA, Tout mariage entre baptisés est-il nécessairement sacramentel?, 520-521. 
17 Cf. J.B. SEQUEIRA, Tout mariage entre baptisés est-il nécessairement sacramentel?, 524-525. 

realitatea pur umană a unirii şi va face din soți cooperatori ai Domnului şi 
martori ai comuniunii sale de iubire. 

b) Căsătoria, în acest fel, devine sacrament atunci când soţii îl întâlnesc pe 
Dumnezeu în ea şi acceptă acţiunea sa mântuitoare. Conciliul nu mai vorbeşte 
despre sacramentalitate ca realitate paralelă iubirii conjugale, nici ca fiind ceva 
care se adaugă realităţii contractuale. Va fi văzută ca o alianță conjugală care a 
fost asumată de legătura Cristos-Biserică, prin intermediul credinței celor doi’’. 

c) Valoarea căsătoriei naturale rămâne nealterată de aspectul sacramental. 
Realităţile umane și terestre nu sunt diminuate de caracterul sacramental. 
Dimpotrivă, aceste realități umane, prin sacramentalitate, sunt binecuvântate 
şi consacrate”. 

d) Deşi conciliul oferă o nouă viziune asupra căsătoriei, Părinţii Conciliari 
au avut în atenţie şi realitatea juridică a căsătoriei, adică legământul. Totuşi, 
s-au abținut să dea declaraţii definitive asupra temei inseparabilității dintre 
contract (legământ) şi sacrament în căsătoria dintre creştini, în baza princi- 
piului de a nu se pronunţa asupra temelor încă deschise dezbaterii din punct 
de vedere teologic”. 


2.2. Indicaţiile Comisiei Teologice Internaţionale din 1977 


Învățătura transmisă de Conciliul al II-lea din Vatican asupra căsătoriei şi 
a familiei, chiar dacă nu este prezentată într-un document unitar, ci în diferite 
analize, conduce la o reînnoire teologică, doctrinală şi pastorală. Noutăţile re- 
găsite produc multe contestaţii în perioada postconciliară, în numele seculari- 
zării, al unei critici a religiozității populare, judecată ca punând accentul prea 
mult pe sacramentalitate. În această atmosferă, Comisia Teologică Internaţio- 
nală şi-a concentrat atenţia asupra necesităţii de a reflecta într-un mod critic 
şi constructiv asupra acestei tematici, ajungând la elaborarea unor definiţii 
exacte privitoare la căsătorie?!. Această muncă va fi redactată şi prezentată în 
16 teze cristologice asupra sacramentului căsătoriei şi în unele propoziţii asu- 
pra doctrinei căsătoriei creştine, propoziţii ce analizează instituția, sacramen- 


18 Cf. A. SILVESTRELLI, „Matrimonio, fede e sacramento”, în Sacramentalită e validità del 
matrimonio nella giurisprudenza del Tribunale della Rota Romana, Cittă del Vaticano, 1995, 
119-127. 

19 Cf. G. DE Paor, „Mancanza di fede e consenso matrimoniale” în Matrimonio, fede, e 
sacramento, Padova, 1988, 19. 

29 Cf. G. DE PAOLI, „Mancanza di fede..” , 18-19. 

21 Cf. COMMISSIONE TEOLOGICA INTERNAZIONALE, „Proposizioni sulla dottrina del ma- 
trimonio cristiano’, în 1] Regno-documenti, 17/1978, 393. 

talitatea, creaţia, mântuirea şi indisolubilitatea. Această analiză este preponderent 
doctrinală, însă, într-o perspectivă mai amplă, reprezintă fundamentul pentru 
o analiză viitoare atât la nivel pastoral, cât şi juridic”. 

Aducem aici unele pasaje pe care le considerăm esenţiale pentru a sintetiza 
într-un mod clar doctrina Comisiei Teologice Internaționale asupra argumen- 
tului care ne interesează. 

În teza cu numărul 7 găsim afirmaţiile cu privire la reciproca legătură între 
sacramentalitate şi credinţă, în care prima găseşte autenticitatea sa în credință. 


Întrucât cei botezați fac parte într-un mod vizibil din trupul lui Cristos, care este 
Biserica, Cristos atrage spre el iubirea lor conjugală pentru a le comunica adevărul 
uman, de care, fără El, această iubire ar fi privată. Sacramentalitatea căsătoriei 
creştine devine, în acest fel, o evidenţă pentru credință”. 


Apoi, în una dintre propozițiile următoare găsim: 

.. sacramentul Căsătoriei oferă harul ca toate celelalte sacramente. Izvorul ultim 
al acestui har este legătura cu opera realizată de Isus Cristos, şi nu numai simpla 
credinţă a celor doi subiecţi care primesc sacramentul. Totuşi, acest lucru nu face 
ca în sacramentul căsătoriei harul să fie oferit în afara credinţei sau în lipsa credin- 


tei. Reiese de aici, în baza principiilor clasice, că credinţa este presupusă drept 
„cauză dispozitivă” în vederea rodniciei sacramentului?. 


De aceea, credința, în vederea realizării legământului matrimonial cu va- 
loare sacramentală, nu ocupă locul central, însă are un rol al său bine determi- 
nat, întrucât, împreună cu acțiunea lui Cristos, care este izvorul ultim al haru- 
lui sacramental, devine o cauză dispozitivă pentru adevăratele roade ale sacra- 
mentului. Cu alte cuvinte, lipsa credinţei ar putea fi un obstacol în realizarea 
obligațiilor derivate din legământul matrimonial, însă nu este un obstacol în 
asumarea acestor obligații. Absența credinţei poate împiedica primirea rodnică 
a sacramentului, adică fructuozitatea harului sacramental al căsătoriei in facto 
esse, însă nu poate împiedica primirea sacramentului în momentul legămân- 
tului, al căsătoriei in fieri”. 


22 Cf. G. MARTELET, „Sedici tesi cristologiche sul matrimonio”, în Îl Regno-documenti, 
17/1978, 389-390. 

* Cf. G. MARTELET, „Sedici tesi cristologiche.. ?, 391. 

24 Cf. COMMISSIONE TEOLOGICA INTERNAZIONALE, „Proposizioni sulla dottrina.. ”, 396; 
EV 6 (1977) 492. 

25 Cf. C. BURKE, „La sacramentalità del matrimonio: riflesioni teologiche” în Apolinaris, 
LXVI, 1993, 331. 

Un alt punct asupra căruia Comisia îşi îndreaptă atenţia este acela al relației 
dintre legământ şi sacrament văzut (analizat) în lumina sacramentului Bote- 
zului. 


Actul prin care se realizează legătura conjugală, deseori numit contract (legă- 
mânt), care devine realitate sacramentală atunci când este vorba despre soții creş- 
tini, nu se realizează (nu este conceput) ca un simplu efect juridic al Botezului; (...) 
legătura conjugală omenească nu devine sacrament doar în baza statutului juridic 
care este eficace prin sine, independent de orice liberă adeziune dată Botezului. 
Devine însă în virtutea caracterului creştin care comportă în esenţa sa obligația 
reciprocă şi care mai mult permite să stabilească în ce mod (în ce sens) soții înşişi 
sunt miniștri ai sacramentului?€. 


Botezul, deşi considerat ca semn juridic prin care se aparţine Bisericii, nu 
produce prin sine deplina apartenenţă la corpul lui Cristos. În acest sens, Bo- 
tezul este considerat ca dar şi ca realitate care trebuie să fie completată în pro- 
funda sa semnificaţie prin intermediul celorlalte sacramente. De aici, conşti- 
entizarea că apartenenţa la Biserica lui Cristos se realizează în diferite etape 
(nivele şi grade). De aceea, este necesară o atitudine interioară (de credinţă) a 
fiecărei persoane, în cazul nostru, a celor care realizează legământul. În afara 
statutului juridic de creştin pe care ei îl posedă prin intermediul Botezului, 
este cerută şi o implicare publică reciprocă manifestată prin intermediul ace- 
lui „da? care reprezintă începutul alianței conjugale ce se va realiza într-un 
mod deplin prin acţiunea mântuitoare (sfinţitoare) a lui Cristos”. 

Alte propoziţii ale Comisiei Teologice Internaţionale îi pun în discuţie pe 
creştinii care au conştiinţa deformată fie din cauza ignoranței, fie din cauza 
erorii invincibile: 

Ar fi, aşadar, o contrarietate a spune că unii creştini, botezați în Biserica Catolică, 

ar putea într-adevăr şi în mod real să facă un pas înapoi mulțumindu-se cu un 

statut de căsătorit, însă nesacramental. Nu putem totuşi exclude existenţa acelor 
cazuri de creştini a căror conştiinţă să fie deformată fie de ignoranță, fie de eroare 
invincibilă. Ei ajung să creadă într-un mod sincer că pot realiza un adevărat legă- 
mânt matrimonial excluzând sacramentul (sacramentalitatea). În această situaţie, 
ei nu sunt în gradul de a realiza o căsătorie sacramentală validă, întrucât neagă 
credinţa şi nu au intenţia de a face ceea ce face Biserica. Pe de altă parte, dreptul 
natural de a putea realiza legământul matrimonial nu poate fi împiedicat. Sunt, 


26 Cf. G. MARTELET, „Sedici tesi cristologiche...” , 398. 

27 Cf. A. SILVESTRELLI, „Matrimonio fede e sacramento” în Sacramentalită e valită del 
matrimonio nella giurisprudenza del Tribunale della Rota Romana, Cittă del Vaticano, 1995, 
130-135. 

aşadar, în gradul de a se oferi şi de a se accepta într-un mod reciproc ca soţ şi soţie 
în baza intenţiei lor de a încheia un act irevocabil. Acest dar reciproc şi irevocabil 
dă naştere unui raport psihologic între cei doi, care se diferențiază prin însăşi 
structura sa internă de orice fel de relaţie, pur şi simplu, trecătoare. Cu toate aces- 
tea, această relație nu poate în nici un fel să fie recunoscută de Biserică drept o 
legătură conjugală nesacramentală%. 


2.3. Enciclica Familiaris Consortio 


Dubla modalitate de a privi sacramentalitatea căsătoriei ca semn al miste- 
rului unirii lui Cristos cu Biserica sa este un mesaj al mântuirii care este oferit 
de harul lui Cristos, este o conotaţie frecvent întâlnită în Magisteriul biseri- 
cesc. Sacramentalitatea Căsătoriei este văzută în acest sens de Magisteriul bi- 
sericesc ca o entitate care îşi găseşte deplina manifestare în aceste două profi- 
luri ale aceluiași institut matrimonial care ţine de statutul personal al soţilor şi 
de măreaţa lor misiune. Sinodul episcopilor din 1980 analizează căsătoria pri- 
vind-o din aceeaşi perspectivă, orientându-se însă în mod particular spre as- 
pectele pastorale, încercând să vadă în ce mod această complexă instituţie a 
căsătoriei corespunde realităţilor actuale, în ce mod doctrina despre căsătorie, 
aşa cum o prezintă conciliul și documentele succesive conciliului, se reflectă 
în societatea actuală. Primește, în acest sens, o mare atenţie în dezbaterile si- 
nodale statutul şi modalitatea în care primesc şi trăiesc căsătoria cei botezați, 
însă lipsiţi de credinţă. De aceea, se va aprofunda într-o primă fază realitatea 
doctrinală cum că unirea conjugală între botezați este întotdeauna un sacra- 
ment. Pentru a vedea dacă această afirmaţie poate fi atribuită şi celor care, 
pierzând credinţa sau îndepărtându-se de credinţă, cer să fie primiţi în Biserică 
pentru a primi sacramentul Căsătoriei, căutând să vadă consecințele pe care 
acesta le comportă la nivel juridic şi pastoral. 


Fenomenul descreştinării şi al insuficientei evanghelizări a făcut ca numărul celor 
botezați care trăiesc la limita credinţei sau au pierdut-o să fie din ce în ce mai mare 
şi, găsindu-se în fața momentului hotărârii de a se căsători, cer căsătoria religioasă. 
Acest aspect dă naştere unei aprofundări în ceea ce priveşte studiul teologic şi ju- 
ridic privitor la relaţia sacrament şi credință în caracteristicile sale de inseparabi- 
litate dintre contract (pact) şi sacrament”. 


28 Cf. COMMISSIONE TEOLOGICA INTERNAZIONALE, „Proposizioni sulla dottrina del ma- 
trimonio cristiano”, 3.5, în Il Regno-documenti, 17/1978, 398; EV 6 (1977) 498. 

2 J, TOMKO, „La familia cristiana: questiones ante el Sinodo de Obispos de 1980”, în Ques- 
tiones fundamentales sobre matrimonio e familia, Pamplona 1980, 78. 

În această prospectivă, Părinţii Sinodali notează unele diferențieri, diver- 
genţe cât priveşte valoarea credinţei, referindu-se atât la punctul de plecare, 
cât şi la cel de sosire. După unii dintre ei, credinţa este o condiţie indispensa- 
bilă pentru valabilitate, cerându-se în acest sens depășirea teoriei identității 
între contract şi sacrament. Alţii însă urmează o teorie moderată, care este și 
aceea a doctrinei tradiționale a Magisteriului, în care, plecând de la nonsepa- 
rarea dintre pactul conjugal şi celebrarea sacramentală, credinţa este conside- 
rată ca fiind element constitutiv, fără însă a fi o cerinţă esenţială a priori, fără 
însă să atingă în mod negativ intenţia celor ce se căsătoresc şi actul lor de vo- 
ință”. Ideea fundamentală este aceea a unei viziuni profund sacramentale asu- 
pra căsătoriei, care constă în mod esenţial într-un consens personal irevocabil, 
care face, aşadar, ca între două persoane botezate să nu poată exista o adevă- 
rată căsătorie, dacă nu cea sacramentală formată pe legământ, pe consens”. 

Ca rod şi încoronare a Sinodului, un an mai târziu, va fi emanată Exortaţia 
Apostolică Familiaris Consortio, un document cu caracter pastoral, care, fără 
îndoială, recheamă principii doctrinare cărora caută să le ofere o mai mare 
eficacitate şi pastoraţie de actualitate. Papa reia problemele pe care Sinodul 
le-a pus în discuţie, încercând să ofere soluţii și să fie clar şi concret în soluţi- 
onarea acestor aspecte ale căsătoriei. „În celebrarea sacramentului Căsătoriei 
se va acorda o atenţie cu totul specială dispoziției morale şi spirituale a logod- 
nicilor, în special credinței lor”. 

Tema pe care noi o avem spre dezbatere a fost tratată de Sfântul Părinte, în 
mod special, în numărul 68 al exortaţiei susamintite. Începe prin a prezenta o 
particularitate a Căsătoriei, şi anume aceea 


de a fi sacramentul unei realități deja existente în economia creaţiei, de a fi același 
pact conjugal instituit de Creator la început. Așadar, hotărârea bărbatului și a fe- 
meii de a se căsători urmând acest proiect divin, adică hotărârea de a se implica 
într-un legământ conjugal irevocabil pentru toată viaţa lor, într-o iubire indisolu- 
bilă şi o fidelitate fără condiţii, implică în mod real, chiar dacă nu într-un mod pe 
deplin conştient, o atitudine de profundă ascultare față de voinţa lui Dumnezeu, 
care nu se poate împlini în lipsa harului său”. 


30 Cf. T. RINCÓN PEREZ, „Fe personal y conclusion del pacto conyugal” în Ius Canonicum, 
XXIII, 1983, 204. 

%1 Cf. T. RINCÓN PÉREZ, „Fe personal y conclusion..”, 210. 

*2 Ioan PAUL AL II-LEA, Exortaţia Apostolică Familiaris Consortio, nr. 68. 

33 IOAN PAUL AL II-LEA, Exortaţia Apostolică Familiaris Consortio, nr. 68. 

În acest mod, Papa afirmă şi susține sacralitatea drept caracteristică deose- 
bită pe care căsătoria a avut-o dintotdeauna, întrucât l-a avut ca autor pe 
Dumnezeu însuşi. De aceea, elementele care constituie, care dau naştere legă- 
turii naturale sunt aceleași ca și cele care dau naştere sacramentului. Lipseşte 
doar referința la Cristos şi la Biserica sa. De aceea, putem afirma că se realizea- 
ză o adevărată căsătorie chiar și între cei nebotezați, însă acea căsătorie nu este 
sacrament. Cine vrea să realizeze căsătoria aşa cum o doreşte Creatorul pune 
în act o acţiune sacră și se inserează în proiectul divin. Pentru cel botezat, apoi, 
care este imagine a lui Dumnezeu, unirea cu Cristos transformă şi perfecţio- 
nează unirea matrimonială”. Aşa cum a făcut-o şi Comisia Teologică Interna- 
ţională, şi Papa dă o valoare radicală intenţiei logodnicilor. De aceea, ne vom 
găsi deseori în fața expresiei „corectitudinea intenţiei”. Aceasta va trebui să 
depăşească toate motivațiile şi criteriile sociale pe care logodnicii le-ar putea 
avea. Primirea şi colaborarea cu proiectul divin în toate caracteristicile sale 
corespund într-un mod cel puţin implicit la ceea ce Biserica intenționează să 
facă atunci când celebrează sacramentul căsătoriei“. 

Dimensiunea sacramentală a căsătoriei se găseşte pe un plan diferit de cel 
al elementelor prin care logodnicii se oferă într-un mod reciproc unul celui- 
lalt. De aceea, dacă dăruirea reciprocă este autentică, având intenţia dreaptă 
de a realiza căsătoria, între botezați se realizează şi sacramentul, chiar dacă 
logodnicii nu au puterea de a hotărî asupra semnificației supranaturale a dă- 
ruirii lor. În același timp, simpla atitudine de a nu voi dimensiunea sacramen- 
tală nu are eficacitate dacă nu este eliminată şi dăruirea însăşi, adică dreapta 
intenţie de a se căsători“. 

În acelaşi număr al exortaţiei se aminteşte şi situaţia celor care sunt „într- 
un mod imperfect dispuşi să celebreze Căsătoria”. Totala lipsă a credinţei in- 
fluenţează valabilitatea Căsătoriei numai dacă această lipsă conduce logodni- 
cii la „a refuza într-un mod explicit şi formal ceea ce Biserica are intenţia de a 
face”. Lipsa credinţei poate avea într-un mod indirect influență asupra pac- 
tului conjugal, însă nu poate atinge în mod direct consensul logodnicilor*. În 


34 Cf. G. DE PAOLI, „Fede e sacramento del matrimonio”, în Matrimonio fede e sacramento, 
Padova, 1988, 27-28. 

35 Cf. G. DE PAOLI, „Fede e sacramento del matrimonio.. .”, 28. 

3 Cf. MONTSERAT GAS I. AIXENDRI, „Essenza del matrimonio cristiano e rifiuto della 
dignità sacramentale. Riflessioni alla luce del recente discorso del Papa alla Rota”, în Ius Eccle- 
siae, XIII, 2001, 138-139. 

37 JOAN PAUL AL II-LEA, Exortaţia apostolică Familiaris Consortio, nr. 68. 


38 C. BURKE, „La sacramentalită del matrimonio.. ”, 327-328. 

acest caz, lipsa credinţei nu este cauza directă care împiedică, ci poate rămâne 
doar un punct de plecare. Cauza directă fiind chiar voinţa logodnicilor, care, 
într-un mod explicit şi formal, nu acceptă Căsătoria sacramentală”. În faţa 
întrebării dacă pot fi primite, în vederea celebrării Căsătoriei, persoanele care 
sunt într-un mod imperfect dispuse să o realizeze, răspunsul Papei este foarte 
clar, susținând obligaţia păstorilor de a conferi şi a încuraja primirea sacra- 
mentului Căsătoriei şi să îi ajute să redescopere, să hrănească şi să maturizeze 
credința celor care se căsătoresc“. 


2.4. Codul de drept canonic din 1983 


Directivele pastorale ale exortaţiei apostolice Familiaris Consortio sunt va- 
lorificate şi capătă o mai mare aplicabilitate şi prin propoziţiile cu privire la 
căsătorie formulate în Codul de Drept Canonic din 1983. De fapt, chiar în 
dispoziţia generală care se află la deschiderea titlului despre căsătorie, canonul 
1055, găsim prezentată în mod sumar întreaga doctrină sacramentală care îşi 
găseşte izvorul principal în constituţia pastorală a Conciliului al II-lea din Va- 
tican, Gaudium et spes, la numărul 48. În documentul conciliar citim: 


Comuniunea intimă de viaţă şi de iubire conjugală, întemeiată de Creator şi înzes- 
trată de El cu legi proprii, se întemeiază pe legământul dintre soţi sau, altfel spus, 
pe consimțământul lor personal irevocabil. Astfel, din actul uman, prin care soţii 
se dăruiesc şi se primesc unul pe altul, se naște, chiar şi în fața societăţii, o institu- 
ţie stabilă din orânduire divină; această legătură sfântă, care are în vedere atât bi- 
nele soţilor și al copiilor, cât și pe cel al societăţii, nu depinde de bunul-plac al 
omului. Căci Dumnezeu însuși este Autorul căsătoriei, pe care a înzestrat-o cu 
multiple valori si scopuri: toate sunt de cea mai mare importanţă pentru continu- 
itatea neamului omenesc, pentru progresul personal şi mântuirea veşnică a fiecă- 
rui membru al familiei, pentru demnitatea, stabilitatea, pacea şi prosperitatea fa- 
miliei şi a întregii societăți umane. Iar prin însăşi natura lor, instituția Căsătoriei 
şi iubirea conjugală sunt orânduite în vederea procreării şi educării copiilor şi prin 
aceasta îşi află încoronarea“. 


Canonul 1055 va sintetiza ideile din Gaudium et spes afirmând: 


Legământul matrimonial, prin care un bărbat şi o femeie stabilesc între ei o comu- 
nitate a întregii vieți, rânduit prin caracterul său natural spre binele soţilor şi spre 


* Cf. T. RINCÓN PEREZ, „Fe personal y conclusion del pacto conyugal” în Ius Canonicum, 
XXIII, 1983, 210. 

“9 IOAN PAUL AL II-LEA, Exortaţia Apostolică Familiaris Consortio, nr. 68. 

“ Gaudium et spes, nr. 48. 

naşterea şi educarea copiilor, a fost ridicat de Cristos Domnul, între cei botezați, 
la demnitatea de sacrament”. 


Fundamental în textele amintite este termenul foedus tradus prin „legă- 
mânt”. Folosind acest termen cu profunde rădăcini biblice şi bogat în semnifi- 
caţii, făcând referință la alianţa între Dumnezeu şi Israel şi între Cristos şi Bi- 
serică, este semnalată astfel depăşirea vechii concepţii despre căsătorie privită 
ca un contract între persoanele care se leagă prin acest sacrament, poziţie ce a 
fost prezentă în modul în care prezenta căsătoria Codul de Drept Canonic din 
1917. Chiar dacă nu a dispărut definitiv din noile norme canonice, termenul 
„contract” (matrimonial) este utilizat, în special, pentru a desemna aspectul 
strict juridic al complexei realități matrimoniale. Aşa cum „între botezați nu 
poate să existe un contract matrimonial valid care să nu fie, în acelaşi timp, şi 
sacrament”“, termenul „contract”, deşi folosit puţin, din motive ecumenice, 
este utilizat ca echivalent pentru „pact”, semnificând actul juridic prin care se 
realizează căsătoria“. 

Dacă termenul foedus trimite la momentul genetic al căsătoriei, accentu- 
ând astfel responsabilităţile şi obligaţiile pe care şi le iau cei care se căsătoresc, 
cealaltă noţiune, intima comunitas vitae et amoris, prezentă în documentul 
conciliar, trimite la acel raport ce se instaurează între cei căsătoriți, raport spe- 
cific acestei stări de viaţă, care are în centru comuniunea şi iubirea. Pentru a 
specifica aceste două situaţii, tradiţia canonistică vorbeşte despre căsătoria in 
fieri şi căsătoria in facto esse, indicând actul prin care ia naştere căsătoria şi 
noua stare de viață care implică îndatoririle asumate prin acest act al voinţei. 

Canonul 1055 nu a preluat ad literam noţiunea prezentă în Gaudium et 
spes, 48, intima comunitas vitae et amoris, noţiune care luminează, în special, 
aspectul iubirii conjugale, considerând că nu este întru totul indicat să apară 
într-un text juridic un asemenea termen. De aceea, se va limita să pună în lu- 
mină comuniunea de viaţă ce ia naştere (consortium totius vitae). Totuşi, nu 
trebuie neglijat faptul că iubirea conjugală constituie, în viaţa de căsătorie, 
realitatea esenţială, realitate asupra căreia Conciliul insistă şi o propune ca 
noutate în definirea fundamentului noii stări de viaţă, aceasta fiind una dintre 


* Can. 1055 § Idin CIC 1983. 

+ Can.1055 $ 2. 

44 U, NAVARRETE, „Il matrimonio: patto naturale e realtà sacramentale”, în AA.VV., Matri- 
monio e disciplina ecclesiastica, Milano, 1996, 11. 

45 Cf. P. MONETA, “Il matrimonio..”, 177-178. 

contribuțiile semnificative aduse de Conciliul al II-lea din Vatican la doctrina 
despre Căsătorie. 

Paragraful doi al canonului 1055 scoate în evidenţă aspectul sacramental 
care, pentru cei botezați, coexistă cu aspectul contractual în mod implicit. În 
acest caz nu mai este utilizat, ca în paragraful precedent, termenul foedus ci 
contractus, pentru a indica aspectul specific juridic al căsătoriei, care împreună 
cu aspectul sacramental constituie una și aceeași realitate. De aceea, realizarea 
unui „contract” valid între botezați comportă în mod automat şi sacramentul, şi 
în cazul în care este exclusă realitatea sacramentală şi contractul este invalid“. 

Faptul că între ele aceste două caracteristici, sacramentală și contractuală, 
se condiționează reciproc dă naştere la o serie de efecte, atât la nivel teologic, 
cât şi la nivel juridic, efecte care sunt prezentate şi dezbătute în diferite canoane: 
competenţa exclusivă a Bisericii cu privire la căsătoria catolicilor, rămânând 
de competenţa statului doar efectele civile“; existența şi obligativitatea formei 
canonice“, eventuala excludere a sacramentalităţii, comportând în mod im- 
plicit şi excluderea contractului, făcând ca respectivul legământ sa fie nul”. 

În cazul în care Conciliul vede sacramentalitatea căsătoriei în termeni de 
alianță conjugală, iubire, comuniune de viaţă, întâlnirea dintre soţii creştini şi 
Dumnezeu, Codul de Drept Canonic ajunge să identifice şi să facă un tot uni- 
tar din aspectul sacramental şi actul juridic, punctual, static“. În acest sens, în 
analizarea validității consimțământului matrimonial trebuie să se aibă în ve- 
dere o anumită percepţie minimă asupra a tot ceea ce comportă căsătoria, aşa 
cum prevede canonul 1096, în sensul de a nu ignora că sacramentul Căsători- 
ei este „o permanentă comunitate de viață între un bărbat şi o femeie, rândui- 
tă pentru procreare, printr-o anumită cooperare de ordin sexual'”!, a nu ex- 
clude elementele care aparțin în mod indispensabil, esenţial acestei realități şi 
intenţia de a se căsători, de a încheia o adevărată căsătorie, intenţie care conţine 
în mod implicit şi sacramentalitatea, aspect care, dacă nu este exclus în mod 
expres, este presupus, așa cum prevede canonul 1101 $ 2%. 


46 Cf. J. B. SEQUEIRA, „Tout mariage entre baptisés...’ 571. 

47 Cf. can. 1059 în CIC 1983. 

+8 Cf. can. 1117 în CIC 1983. 

“> Cf. can. 1099 în CIC 1983. 

50 Cf. G. DE PAOLI, „Fede e sacramento.. ”, 29-30. 

51 Can. 1096 $ 1, în CIC 1983. 

*2 Can. 1101 $ 1. Consimţământul intern al voinţei se presupune că este conform cu cuvinte- 
le sau semnele folosite în celebrarea căsătoriei. $ 2. Totuși, dacă una sau ambele părți exclud 

Referindu-se la semnificaţia pe care credinţa ar putea-o avea în realizarea 
legământului matrimonial, Codul, în canonul 1055 $ 2, afirmă că sacramentul 
Botezului face ca pactul dintre cei doi să fie în mod esenţial și sacrament. Co- 
dul de Drept Canonic presupune existenţa credinţei în toţi cei botezați, întru- 
cât, dacă nu ar fi fost aşa, nu ar fi dispus un principiu care să fie valabil pentru 
toţi cei botezați, inclusiv pentru cei care nu aparțin confesiunii catolice, cât şi 
pentru cei care, deşi botezați, nu iau în calcul valoarea sacramentală a Căsăto- 
riei. Chiar şi cei care au abandonat Biserica cu un act formal, întrucât sunt 
botezați, chiar dacă au o credinţă doar în mod implicit conținută în minima 
intenţie de a se căsători, pot realiza o adevărată Căsătorie sacramentală*. Ra- 
ţiunea acestei situaţii constă în faptul că, în cazul celor care au abandonat în 
mod notoriu credinţa cu act formal, situaţia trebuie să fie supusă hotărârii 
episcopului în vederea realizării, în mod atât valid, cât şi licit, a sacramentului 
Căsătoriei””. 

În acelaşi timp, Codul are în vedere şi eficacitatea sacramentului Căsătoriei 
pentru catolici. În vederea eficacităţii este prescrisă o pregătire temeinică”. 
Această pregătire este concepută ca fiind acel sprijin acordat mirilor pentru a 
înțelege mai bine nenumăratele aspecte ale vieții de căsătorie, cu drepturile şi 
obligaţiile ce derivă din primirea sacramentului, pentru ca în acest mod să fie 
trăită în toate valenţele sale, însă nu este prevăzută în vederea validității. În 
acest sens, a stabili instruirea catehetică şi alte dispoziţii în afara celor existente 
deja drept condiţii necesare în vederea validității ar însemna să stabilim noi 
impedimente, fapt care ar contravine prevederilor canonului 1075 $ 2%. 


3. Teorii asupra semnificației valorii credinţei în sacramentul Căsătoriei 


Aspectul sacramental al Căsătoriei este strâns legat de sacramentul Botezului. 
Botezul face ca legământul matrimonial să fie sacrament. Totuşi, sacramenta- 
litatea nu derivă din Botez ca efect propriu-zis juridic, ci, mai degrabă, datorită 
noii realități ontologice create de sacramentul Botezului”. Din momentul 


printr-un act pozitiv de voință căsătoria însăşi ori un element esențial sau o proprietate esenţia- 
lă a căsătoriei, încheie căsătoria în mod invalid. 

53 Cf. J. B. SEQUEIRA, „Tout mariage entre baptises...”, 573. 

54 Can. 1071 § 1, în CIC 1983. 

55 Can. 1063 şi 1064, în CIC 1983. 

56 E JADRAQUE, „Necesidad de la fe en quienes contraen el sacramento del matrimonio”, 
în Cuestiones fundamentales sobre matrimonio y familia, Navara, 1980, 178-182. 

> Cf. M. MINGARDI, „Il principio di identità tra contratto e sacramento”, în Periodica, 
LXXXVII, 1998, 240. 

primirii botezului, cei care decid să se căsătorească sunt sub incidenţa noii 
realităţi în care ei se găsesc şi nu pot fi doar ei cei care să determine caracteris- 
ticile şi modalităţile de realizare a unirii dintre ei, întrucât intervine în mod 
automat acea stare de „a fi în Cristos”. 

Este adevărat că manifestarea consimțământului realizează Căsătoria, însă 
nu este această manifestare sacramentul însuși, întrucât, dacă ar fi aşa, nu ar fi 
nici o diferenţă între acest consimțământ şi cel care se realizează printr-un 
pact natural. Diferenţa constă în faptul că primirea prealabilă a sacramentului 
Botezului inserează consimțământul celor botezați într-o dimensiune supra- 
naturală, diferită de cea naturală, chiar dacă în aspectele strict funcționale se 
găsesc la acelaşi nivel. De aceea, în vederea realizării Căsătoriei sacramentale 
sunt necesare două lucruri: Botezul şi ceea ce constituie căsătoria, adică inten- 
ţia de a realiza acel legământ natural al căsătoriei. Prin intermediul Botezului 
persoana intră într-o nouă relație ontologică cu Dumnezeu. Contractul reali- 
zat în baza unei adevărate intenţii de a se căsători plasează bărbatul şi femeia 
într-o nouă relație umană. Această nouă relaţie creată se va găsi constant sub 
influenţa preexistentei relaţii ontologice cu Dumnezeu, relaţie care depăşeşte 
atât puterile, cât şi voinţa lor”. 

Există apoi teorii care pun în lumină valoarea determinantă pe care o are 
credința personală a celor care se căsătoresc, prejudiciind (într-o anumită mă- 
sură) importanţa ontologică pe care o are căsătoria în realizarea unei adevărate 
Căsătorii sacramentale. În acest sens, trebuie să notăm, înainte de a intra pro- 
priu-zis în dezbaterea acestei teme, că punerea în discuţie a aspectului credin- 
tei în vederea Căsătoriei provoacă mai mari dezbateri la nivel pastoral decât la 
nivel teologic sau juridic. Este uşor, aşadar, să cădem în greşeala teoretizării 
credinţei şi poate chiar în a o confunda cu intenţia de a se căsători pe care o 
poate avea o persoană. În acelaşi timp, tezele care susțin invaliditatea Căsăto- 
riei în cazul lipsei credinţei pun în lumină şi unele dificultăți doctrinare, care, 
în loc să li se găsească o rezolvare, au fost neglijate“. 


3.1. Credinţa ca element constitutiv al sacramentalității 


Realitatea socială de azi, care se îndepărtează tot mai mult de valorile cre- 
dinţei, şi situaţiile vădite de lipsă de credință a multor persoane care doresc să 
realizeze o adevărată căsătorie cer, la nivel teologic, doctrinar şi pastoral, noi 


58 Cf. A. SILVESTRELLI, „Matrimonio fede e sacramento.. ”, 133. 
59 Cf, C. BURKE, „La sacramentalită del matrimonio..”, 318-324. 
60 Cf. C. BURKE, „La sacramentalită del matrimonio.. ”, 328. 

şi autentice dezbateri și aprofundări. Ceea ce căutăm acum să vedem şi să 
analizăm este relaţia dintre Botez, credinţă şi Căsătorie; mai concret, dacă sa- 
cramentalitatea Căsătoriei depinde în mod direct de Botezul celor care se că- 
sătoresc sau corespunde credinţei în act pe care ei o cultivă sau nu în momen- 
tul căsătoriei. 

Fundamentul de la care plecăm este acela al credinței văzute ca element 
constitutiv al sacramentalităţii căsătoriei. 

O parte a studiilor doctrinare, în pregătirea Codului de Drept Canonic din 
1983, prezintă credinţa ca fiind o cerință atât de importantă în vederea reali- 
zării Căsătoriei, că susținea imposibilitatea nașterii sacramentului în lipsa ei. 
În lipsa credinţei părţile pot înfăptui doar o căsătorie naturală“!. În acest caz, 
nu se are în vedere atât faptul de a fi botezat, cât existența unei intenții sacra- 
mentale fondate pe credință, care dă capacitatea de a realiza legătura sacra- 
mentală. Această viziune asupra valorii credinţei evidenţiază, la nivel teologic, 
efectiva renegare sau, cel puţin, nerecunoaşterea consecințelor ontologice pe 
care sacramentul Botezului le-a lăsat în cel căruia i-a fost conferit acest sacra- 
ment”. Această teorie este legată şi are la bază separarea dintre aspectul con- 
tractual şi cel sacramental al Căsătoriei şi susține că sacramentul Căsătoriei 
poate fi împărțit în două dimensiuni distincte: cea naturală şi cea sacramentală. 
Trecerea de la una la cealaltă nu se realizează prin intermediul Botezului, ci, 
mai degrabă, prin actul credinţei subiective care face părţile să asume noua 
dimensiune, cea sacramentală. 

Cu alte cuvinte, căsătoria este o realitate naturală care poate fi sacrament în 
baza unei alegeri libere a părţilor, în funcţie de credinţa prezentă în exprima- 
rea consimțământului. În acest sens, ceea ce face ca legământul matrimonial 
să fie valid sau să nu fie valid nu este existența Botezului, ci credinţa actuală a 
părţilor“. Lipsind credinţa, sacramentul Botezului nu îl privează pe cel bote- 
zat de libertatea de a decide modalitatea de realizare a legământului matrimo- 
nial, întrucât harul nu suprimă capacitatea naturală de a realiza acest tip de 
căsătorie (de legământ)”. 

Punând împreună faptul că în realizarea Căsătoriei este necesar un act al 
voinţei, că sacramentele sunt semne ale credinţei și că, înainte de toate, Căsătoria 


6&1 Cf. T. RINCÓN PEREZ, „FE y sacramentalidad..”, 184-185. 

62 Cf. C. BURKE, „La sacramentalită del matrimonio.. ”, 318. 

6 Cf. L. M. CHAUVET, „Le mariage, un sacrament pas comme les autres”, în La Maison- 
Dieu, CXXVII, 1976, 104-105. 

$t Cf. T. RINCÓN PEREZ, „Fé y sacramentalidad del matrimonio, în Cuestiones fundamen- 
tales sobre matrimonio y familia, Navara, 1980, p. 185. 

este o realitate naturală şi reprezintă o nouă misiune pe care părțile trebuie să 
şi-o asume cu maximă responsabilitate, putem concluziona spunând că numai 
prin credință se poate realiza cu adevărat sacramentul”. 

Această teorie, în dezvoltarea sa logică, este plauzibilă însă, în baza adevă- 
rului fundamental pe care trebuie să-l presupună orice teorie, şi, ajungând la 
consecinţele sale cele mai adânci, este irelevantă şi nefondată, întrucât pleacă 
de la o ipoteză care nu poate fi acceptată, şi anume, teoria separabilităţii între 
contract şi sacrament“. De aceea, ne putem aventura pe această stradă a susţi- 
nerii necesității credinţei pentru realizarea sacramentului în măsura în care, 
în prealabil, cele două dimensiuni ale căsătoriei, cea sacramentală şi cea con- 
tractuală, sunt separabile, punând la dispoziția părţilor posibilitatea de a alege 
fie una, fie alta. Susținerea scindării ar cere şi demonstraţia faptului că însuşi 
Isus ar fi pus la dispoziţie un har special celor care aveau în intenţie să realizeze 
prin legământul matrimonial un sacrament, lăsând instituția Căsătoriei la ni- 
velul său natural, configurând doar aspectul sacramental ca un pur element 
care se adaugă. Dacă ajungem să vedem căsătoria în acest mod, nu facem de- 
cât să atribuim acţiunii divine un caracter inferior celei umane. În acest sens, 
în baza acestei teorii, se modifică viziunea de la ex opere operato la ex opere 
operantis”. 


3.2. Credinţa ca factor care condiționează validitatea căsătoriei 


O altă viziune este cea care face din credință un factor care condiționează 
primirea validă a sacramentului, susținând că, în lipsa unei autentice credinţe, 
poate fi viciată sau slăbită intenţia sacramentală. Rolul credinţei, conform 
acestei teorii, este indirect, motiv pentru care însăşi Comisia Teologică Inter- 
națională specifică necesitatea de a nu confunda intenția cu ceea ce ea ar putea 
presupune, şi anume cu credinţa“. 

Chiar dacă cele două nu se pot identifica, este destul de puţin probabilă 
existența unei adevărate intenții matrimoniale sacramentale dacă lipseşte cre- 
dinţa. În acest sens, credinţa este cea care fundamentează, orientează şi, într-un 
fel, dă stabilitate actului legământului matrimonial. 


% Cf. T. Rincón Perez, „Fé y sacramentalidad..”, p. 186. 

& Cf. M. Mingardi, „Il principio dì identità tra contratto e sacramento”, în Periodica, 
LXXXVII, 1998, 220-230. 

6&7 Cf. T. RINCÓN PEREZ, „Fé y sacramentalidad.. ”, 187-188. 

68 Cf. COMMISSIONE TEOLOGICA INTERNAZIONALE, Proposizioni sulla dottrina del matri- 
monio cristiano 2.3, 17/1978, 396. 

Problema a fost dezbătută şi aprofundată tot mai mult făcând referinţă la 
separabilitatea sau inseparabilitatea dintre „căsătoria sacrament” şi „căsătoria 
contract”. Nu au lipsit opinii şi propuneri din partea unor teologi referitor la 
faptul posibilităţii susținerii teoriei separabilității relative sau per accidens, în 
cazul celor care, deşi botezați, refuză credința şi, împreună cu acest refuz, re- 
fuză şi acest sacrament al credinţei. Această teorie a fost propusă în vederea 
salvării fie a dreptului de a se căsători al celor care nu au credință, oferind po- 
sibilitatea de a realiza o căsătorie care să nu fie sacrament, fie pentru a păstra 
intactă realitatea ontologică baptismală care face din orice căsătorie între bo- 
tezați un adevărat sacrament®. Şi aici ne lovim de problema menţionată puţin 
mai sus. Separarea contract-sacrament în căsătorie nu îşi găseşte temei, întru- 
cât, prin opera mântuitoare a lui Isus Cristos, căsătoria devine o unică realitate, 
chiar dacă poate fi privită din două unghiuri diferite, în dimensiunea sa natu- 
rală şi în cea supranaturală”. 

Comisia Teologică Internaţională, referitor la pastorația celor botezați, însă 
lipsiţi de credinţă, caută o cale care să depăşească negarea sacramentalității şi, 
în acelaşi timp, să nu se ajungă la susținerea automatismului baptismal, pu- 
nând accentul pe intenţia celebrării sacramentului, intenţie ce trebuie să co- 
respundă intenţiei Bisericii care administrează sacramentul”. 

Un botezat îşi poate pierde total credința? Existenţa caracterului sacramen- 
tal al Botezului nu face ca să rămână un vestigium fidei? Răspunzând acestor 
întrebări, trebuie să vedem în ce mod se cuvine să vedem credința: numai ca 
un dar care este primit, menit să aducă roade, sau şi ca un dar infuzat, care nu 
poate fi separat de sacramentul Botezului. Dacă avem în vedere a doua varian- 
tă, toţi cei botezați se bucură de fărâma de credință necesară care să permită 
primirea sacramentului. Dacă însă vom rămâne la prima afirmaţie, ne vom 
găsi în fața unor noi probleme ca aceea de a găsi criteriile corecte pentru a 
cunoaște adevăratul nivel al credinței, problemă deloc uşoară”. 

Un creştin nu se mai poate sustrage caracterului primit prin sacramentul 
Botezului. Chiar dacă lipseşte credinţa, nu înseamnă că s-a renunțat și la a fi 
creştini, întrucât acest lucru nu mai stă în puterile omului”. Indiferent că sunt 


% Cf. T. RINCÓN PEREZ, „FE y sacramentalidad..”, Navara, 1980, 190. 

79 Cf. M. MINGARDI, „Il principio di identità.. >, 222. 

7! PH. DELHAYE, „Commento alle proposizioni sulla dottrina del matrimonio cristiano”, 
în La Civiltà Cattolica, III, 1978, 511-512. 

72 Cf. T. RINCÓN PÉREZ, „Fé y sacramentalidad...”, 192. 

73 Cf. C. BURKE, „La sacramentalità del matrimonio. Riflessioni teologiche”, în Apolinaris, 
LXVI, 1993, 318-319. 

trăite mai intens sau mai puţin aspectele caracteristice derivate din primirea 
sacramentului Botezului, persoana rămâne părtaşă prin intermediul caracte- 
rului sacramental în planul salvific al lui Dumnezeu. De aceea, sacramentul 
Botezului îl pune pe om în faţa unei realităţi la care nu se poate renunţa în 
sensul că nu se poate trece cu vederea sau să nu se ia în considerare acel dat 
ontologic derivat din Botez. În faţa acestei realităţi, ceea ce poate face cel bo- 
tezat, atunci când doreşte să încheie legământul matrimonial, fără aspectul 
sacramental, este să excludă aspectul sacramental din pactul matrimonial. 
Acest fapt comportă în mod automat excluderea căsătoriei însăşi. De aceea, un 
asemenea legământ este considerat nul”*. 

Pe de altă parte, lipsa credinţei care îl pune pe cel botezat în imposibilitatea 
de a avea o intenţie sacramentală, într-o oarecare măsură, poate ajunge să dea 
naştere unei incapacităţi radicale de a realiza legământul matrimonial. Acest 
fapt ar prejudicia acel ius connubii datorită faptului că, lipsind aspectul credin- 
tei, nu pot „celebra” căsătoria şi, deoarece sunt botezați, nu pot realiza legă- 
mântul în vederea realizării unei căsătorii naturale, întrucât „între cei botezați 
(legământul matrimonial) a fost ridicat de Cristos Domnul, la demnitatea de 
sacrament””. 

Comisia Teologică Internaţională, referindu-se la aceste realități, introduce 
noțiunea de „o nouă relație socială”, care ia naștere printr-un consimțământ 
mutual şi irevocabil, care, cu siguranţă, nu se identifică cu o adevărată căsăto- 
rie. Într-o anumită măsură, această noţiune răspunde dreptului natural al per- 
soanei de a se putea căsători, ajungându-se la o relație socială care nu este re- 
cunoscută de Biserică drept o adevărată societate conjugală nonsacramentală, 
întrucât, în viziunea Bisericii, cele două realități sunt luate împreună - con- 
tract și sacrament -, dând naştere căsătoriei creştine”. 

Cât priveşte valoarea credinţei ca factor care să condiționeze eficacitatea 
sacramentului căsătoriei (viaţa de căsătorie), amintim doar faptul că, chiar 
dacă ea nu împiedică în mod direct realizarea în mod valid a căsătoriei sacra- 
mentale, în sensul că ar putea duce la excluderea cu un act pozitiv al voinţei a 
căsătoriei înseşi sau a unei caracteristici ale sale, are totuşi un rol determinant 
în realizarea, trăirea şi împlinirea sacramentului. Ea reprezintă principala dis- 


74 Cf. T. RINCÓN PEREZ, „FE y sacramentalidad..”, 193-194. 

75 Can. 1055 § 2 în CIC 1983. 

76 Cf. COMMISSIONE TEOLOGICA INTERNAZIONALE, Proposizioni sulla dottrina del matri- 
monio cristiano, 2.3., 17/1978, 398. 

poziţie subiectivă pentru ca ceea ce sacramentul conţine și exprimă să producă 
roade. 

Eficacitatea credinţei este explicită, mai ales, în receptarea şi colaborarea 
din partea persoanei cu toate acele aspecte şi realități care contribuie la reali- 
zarea deplină a sacramentului Căsătoriei şi în aspectul tainic al său. 

Concluzionând, putem afirma că, aşa cum reiese din doctrina şi Magiste- 
riul Bisericii, incidența credinţei asupra validității sacramentului Căsătoriei 
nu este directă, ea raportându-se, în mod special, la momentele şi actele pre- 
mergătoare realizării sacramentului, precum şi la dispoziția subiectivă a celor 
care se căsătoresc, mai ales cât priveşte intenţia existentă în realizarea legă- 
mântului matrimonial. 


